ไฟแนนซ์ทูเดย์
โดย...ช.ชดา
18 ม.ค. 2560

โดย...ช.ชดา
คำเตือนจากวรภัค ธันยาวงษ์ อดีตกรรมการผู้จัดการ ธนาคารกรุงไทย ในฐานะกูรูด้านการเงิน ในเรื่องของตั๋วบี/อีที่กำลังเป็นประเด็นร้อนๆ ช่วงนี้ว่า ถ้าไม่มีการสื่อความและวางแผนรองรับกันให้ดีๆ ระวังจะลุกลามทำให้เกิดวิกฤตความเชื่อมั่น กระทบต่อสภาพคล่องทั้งระบบ ว่าแล้ว กูรูวรภัค เสนอให้แบงก์ใหญ่ทั้งหลายตั้งวอรูมมารองรับสถานการณ์ตั๋วบี/อีได้แล้ว
แม้ความพยายามจะจัดระเบียบสหกรณ์ออมทรัพย์ของกระทรวงการคลังจะโดนต่อต้านจนต้องถอยออกมา แต่คลังก็ส่งเรื่องแก้ไข พ.ร.บ.สหกรณ์ ให้ทันสมัยและเข้ากับสถานการณ์เศรษฐกิจที่เปลี่ยนแปลงไป รวมทั้งการสร้างมาตรฐานใหม่ไม่ให้มีใครมาสูบเงินจากสหกรณ์ไปใช้ส่วนตัว เหมือนที่เกิดกับสหกรณ์เครดิตยูเนี่ยนคลองจั่น เรื่องนี้ ขอยกเครดิตให้ อภิศักดิ์ ตันติวรวงศ์ รมว.คลัง ที่ผลักดันจนร่างแก้ไขกฎหมายผ่านความเห็นชอบจาก ครม.